Žemaitkiemio geležinkelio stotis

Žemaitkiemio geležinkelio stotis – buvusi geležinkelio stotis vakarų Lietuvoje, Žemaitkiemio kaimo pietryčiuose, prie Klaipėdos–Tilžės geležinkelio. Prie stoties yra geležinkelio pervaža.

 Istorija 

1875 m. nutiesus Tilžės–Klaipėdos geležinkelį, Žemaitkiemyje įrengta traukinių sustojimo vieta. 1892 m. čia pradėta priiminėti smulkias siuntas, 1911 m. – ir vagonines siuntas. Žemaitkiemis tapo geležinkelio pusstote. Prasidėjus I pasauliniam karui, 1914 m. rugpjūčio 2 d., sekmadienį, rusų rinktinė (apie 300 vyrų) peržengė sieną, jos patruliai užėmė Žemaitkiemio ir Kukorų geležinkelio stotį. Jie Žemaitkiemyje sunaikino telegrafą ir signalizacijos įrenginius, susprogdino bėgius. Geležinkelietis peršovė rusų kareivį. Tada rusai, suėmę du brolius Deckius, paskubomis atsitraukė.

Tarpukariu stodavo keleiviniai traukiniai Klaipėda–Pagėgiai,Lietuvos Gelžkeliai. – „Klaipėdos žinios“, 1924-05-23. stotelė vadinta taip pat Žemaitkiemių vardu.https://upload.wikimedia.org/wikipedia/commons/0/09/KAM_map_1400.jpg Po II pasaulinio karo geležinkelio pusstotė panaikinta.

2013 m. liepą–rugsėjį palei geležinkelį ties Žemaitkiemiu aptikta nemažai II pasaulinio karo sprogmenų.Žemaitkiemyje prie geležinkelio vėl rasti sprogmenys. 2013-08-12, Siluteszinios.lt (tikrinta 2023-09-04).Žemaitkiemyje prie geležinkelio rasti dar du sprogmenys. 2013-09-06, Siluteszinios.lt (tikrinta 2023-09-04).Dėl Šilutės rajone rastų karo laikų sprogmenų net 4 valandoms buvo sustabdytas eismas geležinkeliu. 2013-09-21, 15min.lt (tikrinta 2023-09-04).Žemaitkiemyje – sprogmenų derlius, savivaldybėje – išminuotojų atsikalbinėjimai. 2013-09-24, Siluteszinios.lt (tikrinta 2023-09-04).

Saugų seniūnas bandė atnaujinti Žemaitkiemio geležinkelio stotelės prieškarinį vokiškąjį pavadinimą, bet iniciatyva nepavyko.Vytautas Toleikis. Klaipėdos krašto vokiškieji ženklai: kokią žinią jie mums šiandien siunčia? 2018-10-29, Bernardinai.lt (tikrinta 2023-09-04).

 Šaltiniai 

Kategorija:Šilutės rajono savivaldybės geležinkelio stotys